Vəlixan Qarayev

Vəlixan Qarayev (tam adı: Qarayev Vəlixan Novruz oğlu; ) — tibb elmləri doktoru.Рауф Гараев: "За бой в тюрьме я заработал 1200 долларов. На воле лишь однажды было больше" . business-gazeta.ru  İcbari Tibbi Sığorta üzrə Dövlət Agentliyi "Tibbi Ərazi Bölmələrini Idarəetmə Birliyi" publik hüquqi şəxsin "Şamaxı Müalicə Diaqnostika Mərkəzi" publik hüquqi şəxsində Direktor vəzifəsində çalışır.

 Həyatı 
Vəlixan Qarayev 8 iyun 1960-cı ildə anadan olmuşdur.

 Karyerası 
1985-ci ildə N. Nərmanov adına Azərbaycan Dövlət Tibb İnstitutunun Müalicə işi fakültəsini bitirmişdir. 1985–1986-cı illərdə Saratov Tibb İnstitutunun "Cərrahiyyə" kafedrasında internaturanı həkim cərrah ixtisası üzrə bitirmişdir.

1987-ci ildən 1996-cı ilədək Kazan şəhərində 7 saylı klinik şəhər xəstəxanasının cərrahiyyə şöbəsində — Həkimləri Təkmilləşdirmə Akademiyasının "Ümumi və təcili cərrahiyyə" kafedrasının bazasında cərrah vəzifəsində çalışmışdır.

1996-cı ildən 2000-ci ilədək RF FSX-nın Nijni Novqorod şəhəri Hərbi Tibbi İnstitutunun "Cərrahi xəstəliklər" kafedrasında müəllim işləmişdir.

2000-ci ildən 2011-ci ilədək Kazan şəhərində 7 saylı klinik şəhər xəstəxanasının cərrahiyyə şöbəsində — Həkimləri Təkmilləşdirmə Akademiyasının "Ümumi və təcili cərrahiyyə" kafedrasının bazasında həkim-cərrah kimi çalışıb və şöbə müdiri vəzifəsini əvəz edib. Mütəmadi olaraq Həkimləri Təkmilləşdirmə Akademiyasının "Ümumi və təcili cərrahiyyə" kafedrası ilə elmi-praktik əməkdaşlıq edib.

2011-ci ildən 2012-ci ilədək Azərbaycan Respublikası Səhiyyə Nazirliyi Şamaxı Müalicə Diaqnostika Mərkəzi cərrahiyyə şöbəsinin müdiri vəzifəsində çalışıb. 2012-ci ildən 01.01.2020-ci ilədək Azərbaycan Respublikası Səhiyyə Nazirliyi Şamaxı Müalicə Diaqnostika Mərkəzinin Baş həkimi, 01.01.2020-ci ildən indiyədək Icbari Tibbi Sığorta üzrə Dövlət Agentliyi "Tibbi Ərazi Bölmələrini Idarəetmə Birliyi" publik hüquqi şəxsin "Şamaxı Müalicə Diaqnostika Mərkəzi" publik hüquqi şəxsində Direktor vəzifəsində çalışır.Şamaxı rayon İcra Hakimiyyəti başçısının yanında şuranın iclası keçirilmişdir. shamaxi-ih.gov.az, 04.04.2014 .

 Elmi fəaliyyəti 
1999-cu ildə namizədlik dissertasiyasını, 2009-cu ildə doktorluq dissertasiyasını müdafiə edərək tibb elmləri doktoru elmi dərəcəsini almışdır.

1998-ci ildən ali dərəcəli həkim-cərrahdır. Qarın və döş boşluğları orqanlarında, ətraflarda, damarlarda təcili və planlı cərrahi əlaməliyyatları açıq və endoskopik üsullarla tam həcmdə yerinə yetirir.

49 elmi işin, 1 monoqrafiyanın, 17 ixtira və 5 tədris vəsaitinin müəllifidir.

 Mükafatları 
  Rusiya Federasiyasının FSX I dərəcəli diplomu (ixtira və rasionalizatorluq işinə görə) (26 may 2000).
  Rusiya Federasiyasının FSX Fəxri Fərmanı (1999).
  Rusiya Federasiyasının Tatarıstan Respublikası Dövlət Şurasının Fəxri Fərmanı.

 Ailəsi 
Ailəlidir, bir oğlu və bir qızı var.

 İstinadlar 

 Müəllif hüquqları 
 Redaktə: smahmudov2018@gmail.com (Simral Mahmudov)
 Facebook profili

Kateqoriya:Tibb elmləri doktorları
Kateqoriya:Azərbaycan Tibb Universitetinin məzunları
Kateqoriya:Rusiya azərbaycanlıları